laion/Wikipedia-Exotic huggingface dataset:
התיאטרון הרומי העתיק של אורנז'

התיאטרון הרומי העתיק של אורנז' (בצרפתית: Théâtre antique d'Orange) הוא תיאטרון רומי מהתקופה האוגוסטינית שנבנה בתחילת המאה ה-1 בעיר אורנז' בפרובאנס שבדרום צרפת. התיאטרון שייך למועצה המקומית, ובכל קיץ נערך בו פסטיבל אורנז' לאופרה. בשנת 1981 הכריז ארגון אונסק"ו על התיאטרון כאתר מורשת עולמית ביחד עם שער הניצחון של אורנז'. התיאטרון היה אחד מהתיאטראות הרומיים בקולוניה הרומית ארוזיו, שהוקמה בשנת 40 לפנה"ס. לתיאטרון היה תפקיד חשוב בחיי התושבים, ומעבר להפצת התרבות הרומית ברחבי האימפריה הרומית, הוא שימש גם להסחת דעתם של התושבים מפעילות פוליטית. הבידור במקום לבש צורות שונות, וכלל מופעי פנטומימה, קריאת שירה ואטלנה, סוג של פארסה הדומה לקומדיה דל'ארטה. על הבמה הוצגו מחזות עם אפקטים מרשימים שכללו שימוש במכשור במה. אירועי התרבות שנערכו בתיאטרון היו בחינם, ותכולתו הייתה בין 9,000 ל-10,000 מושבים. התיאטרון נחשב לאחד הגדולים ביותר בתקופתו, ומצב השימור שלו נחשב לטוב כיוון שקיר החזית, שאורכו 103 מטרים וגובהו 37 מטרים, וכן הבמה נותרו בשלמותם, אם כי ללא ציפוי השיש המקורי. מעט מאוד נותר מהתפאורה המקורית, אך פסל הקיסר אוגוסטוס הועבר אל שקע מרכזי גדול בקיר הבמה, והוא ניצב בו עד היום. התיאטרון נסגר בצו רשמי בשנת 391 במקביל לשקיעתה של האימפריה ולעליית כוחה של הנצרות, כיוון שהכנסייה התנגדה לסוג האירועים שנערכו בו. לאחר מכן ננטש התיאטרון לחלוטין ונבזז על ידי הברברים. בימי הביניים שימש המקום כמוצב הגנתי, ובמהלך מלחמות הדת בצרפת של המאה ה-16 מצאו בו תושבי העיירה מקלט. במאה ה-17 ספג התיאטרון נזקים לאחר שנוצל על ידי מוריץ מנסאו כמקור לאבני בנייה. הוא נבדק ב-1840 ולאחר מכן נערכו בו מספר עבודות שיפוץ. בחפירות שנערכו במקום על ידי האדריכל ז'יל פורמיז'ה (Jules Formigé) נחשפו יסודותיו של מקדש שככל הנראה נבנה בתקופתו של הקיסר אדריאנוס, וכן שרידים של קפיטול. מעמדו של התיאטרון השתפר במהלך המאה ה-19, בין השאר בזכות מאמציו של פרוספר מרימה, שבאותה תקופה נשא בתואר מנהל "האתרים המונומנטליים ההיסטוריים". בניהולו של מרימה בוצעו עבודות שיפוץ במקום ב-1825 וב-1869, והתיאטרון החל לארח את "הפסטיבל הרומי" שציין את פארה של רומא וכלל ביצוע של האופרה יוסף מאת אטיין מאול. בשלהי המאה הופיעו בתיאטרון שחקנים צרפתיים, ובהם שרה ברנאר שגילמה את תפקיד פדר ב-1903. בסוף המאה ה-19 שוקמו המושבים, והחל מ-1902 נקרא הפסטיבל בשם "שורז'י ד'אוראנז'" (Chorégies d'Orange), ונחגג פעם בשנה בקיץ. השם נגזר מהמילה הצרפתית "Chœurs" שמשמעותה "מקהלה". זו נלקחה בתורה מהמילה יוונית "Χορος". עד לשנת 1969 כלל הפסטיבל מחזות, שהיו מוחלפים לעיתים ביצירות מוזיקליות, באופרה ובסימפוניות. החל מאותה שנה הפך לפסטיבל אופרה בלבד, ואירועי התיאטרון הועברו אל העיר אביניון. אתר האינטרנט הרשמי של התיאטרון הרומי העתיק של אורנז' מדיה וקבצים בנושא התיאטרון הרומי של אורנז' בוויקישיתוף אתר הפסטיבל אתר הפסטיבל
הטרמפיסט (סרט, 2007)

הטרמפיסט (באנגלית: The Hitcher) הוא סרט אימה משנת 2007, אשר בוים על ידי דייב מאיירס ונכתב על ידי אריק ברנט וג'ק וייד וול. הסרט הוא חידוש לסרט בעל אותו שם משנת 1986. את הסרט הפיק מייקל ביי, המפיק של "המנסרים מטקסס" (2003). הסרט עלה לאקרנים בארצות הברית ב-19 בינואר 2007. הסרט מספר על נער צעיר בשם ג'ים הולזי (נייטון), שנוסע בליווי חברתו גרייס (בוש), אל קליפורניה שטופת השמש. בלילה סוער וגשום, אוספים השניים טרמפיסט מסתורי (בין), שמתגלה מאוחר יותר כסדיסט רצחני המנסה לרצוח את גרייס, אך נכשל. כתוצאה מכך, ג'ים זורק אותו מהמכונית. כעת הטרמפיסט המסתורי, כועס ועצבני, רודף אחריהם בכבישי קליפורניה, כשהוא מותיר מאחוריו שלל של גופות. העסק נהיה יותר ויותר גרוע, כשהמשטרה חושבת שג'ים וחברתו הם אלה שאחראים על מעשי הרצח המזוויעים של הטרמפיסט. שון בין - ג'ון ריידר (הטרמפיסט) סופיה בוש - גרייס אנדרוס זאכרי נייטון - ג'ים הולזי ניל מק'דונו - סגן אסטרידג' קייל דייוויס - פקיד חנות סקיפ או'בריין - שריף הרלן ברמר טרוויס שולדט - סגן הרלן ברמר ג'וניור דני בולרו - השוטר אדוארדס לורן כהן - מרלן יערה מרטינז - בט' אתר האינטרנט הרשמי של הטרמפיסט "הטרמפיסט", במסד הנתונים הקולנועיים IMDb (באנגלית) "הטרמפיסט", באתר נטפליקס "הטרמפיסט", באתר AllMovie (באנגלית) "הטרמפיסט", באתר Rotten Tomatoes (באנגלית) "הטרמפיסט", באתר Box Office Mojo (באנגלית) "הטרמפיסט", באתר Metacritic (באנגלית) "הטרמפיסט", במסד הנתונים הקולנועיים KinoPoisk (ברוסית)
גאומטריה ספירית

גאומטריה ספֵירִית היא סוג של גאומטריה לא אוקלידית, העוסקת בתכונות של ישרים על ספירה, דהיינו מעטפת של כדור. כאשר רדיוס הכדור שואף לאינסוף מתקבלת הגאומטריה המישורית, האוקלידית. בגאומטריה הספירית הקווים הישרים הם "מעגלים גדולים" - כאלה שרדיוסם שווה לרדיוס הכדור (אלו הם הקווים הגאודזיים במטריקה הסטנדרטית של הספירה). משום כך, כל שני ישרים נחתכים, והגאומטריה אינה אוקלידית. היחס "בין", המשחק תפקיד מרכזי באקסיומטיקה של הילברט לגאומטריה האוקלידית, אינו קיים בגאומטריה הספירית. כאמור, במשולש ספירי מתקיים:   α + β + γ > 180 ∘ {\displaystyle \ \alpha +\beta +\gamma >180^{\circ }} וברדיאנים:   α + β + γ > π {\displaystyle \ \alpha +\beta +\gamma >\pi } . ההפרש   E = α + β + γ − π {\displaystyle \ E=\alpha +\beta +\gamma -\pi } נקרא מגרעת המשולש. שטח המשולש נתון על ידי הנוסחה:   E ⋅ R 2 {\displaystyle \ E\cdot R^{2}} . באופן כללי, אם נסמן את המגרעת של מצולע בעל n צלעות:   E = α 1 + . . . + α n − ( n − 2 ) π {\displaystyle \ E=\alpha _{1}+...+\alpha _{n}-(n-2)\pi } כאשר   α 1 , . . . , α n {\displaystyle \ \alpha _{1},...,\alpha _{n}} הן זוויות המצולע, אזי שטח המצולע שווה ל E ⋅ R 2 {\displaystyle E\cdot R^{2}} . ערך מורחב – טריגונומטריה ספירית המשפטים המוכרים מהגאומטריה ומהטריגונומטריה האוקלידית, אינם מתקיימים בגאומטריה הספירית, אך קיימים להם משפטים מקבילים בטריגונומטריה זו: משפט פיתגורס - cos ⁡ ( c R ) = cos ⁡ ( a R ) cos ⁡ ( b R ) {\displaystyle \cos \left({\frac {c}{R}}\right)=\cos \left({\frac {a}{R}}\right)\,\cos \left({\frac {b}{R}}\right)} . משפט הקוסינוסים - cos ⁡ c R = cos ⁡ a R ⋅ cos ⁡ b R + sin ⁡ a R ⋅ sin ⁡ b R ⋅ cos ⁡ γ {\displaystyle \,\cos {\frac {c}{R}}=\cos {\frac {a}{R}}\cdot \cos {\frac {b}{R}}+\sin {\frac {a}{R}}\cdot \sin {\frac {b}{R}}\cdot \cos \gamma } . משפט הסינוסים - sin ⁡ a R sin ⁡ α = sin ⁡ b R sin ⁡ β = sin ⁡ c R sin ⁡ γ {\displaystyle {\frac {\sin {\tfrac {a}{R}}}{\sin \alpha }}={\frac {\sin {\tfrac {b}{R}}}{\sin \beta }}={\frac {\sin {\tfrac {c}{R}}}{\sin \gamma }}} . מדיה וקבצים בנושא גאומטריה ספירית בוויקישיתוף משולש ספירי, באתר MathWorld (באנגלית) The Geometry of the Sphere Spherical Geometry
פי הטבעת

פי הטבעת (בלטינית: Anus, "טבעת" או "מעגל") הוא הפתח החיצוני של הרקטום, הנמצא בקצה המעי הגס. פתיחתו וסגירתו מתבצעת על ידי שני שרירים טבעתיים, שהשליטה באחד מהם רצונית ובשני בלתי רצונית, ודרכו מופרשת הצואה ממערכת העיכול. הציפוי של תעלת פי הטבעת נפגע בקלות על ידי גושי צואה נוקשים. התעלה מרופדת בקרום רירי, בעור פי הטבעת בלוטות חלב וזיעה. מתחת לקרומים הריריים נמצאים ורידים גדולים שמחלקים את הקרומים לעשרה עמודים אנכיים. עמודים אלה לוחצים יחד ויוצרים מנגנון חסימה אטום למים. בתחילת תור הקמבריון, שהחל לפני כ-540 מיליוני שנים, היצורים הקדומים ביותר פלטו את הפסולת שלהם דרך אותו פתח שממנו נכנס המזון. בתקופה זו התפתח בהדרגה פי הטבעת שהשפיע על מבנה גופם של היצורים, ששינו בהדרגה את מבנם מ"שק" שיש לו פתח אחד ל"צינור" בעל פתח כניסה ופתח יציאה. אורך תעלת פי הטבעת כ-3.6 ס"מ. זהו סוף צינור העיכול, והוא עובר דרך הרצפה השרירית של האגן. כאשר התעלה סגורה, חלקה הסופי הוא חריץ דקיק באורך של סנטימטר אחד, אולם כושר המתיחה שלו גבוה, והוא אף מוקף שרירים טבעתיים חזקים. לפי הטבעת משמעות גם במיניות האדם. במהלך מין אנאלי מוחדר איבר המין הזכרי (או אביזר מין) דרך פי הטבעת לרקטום, ובכך עשוי להביא לגירוי מיני של קצות העצבים של הנרתיק אצל נשים או הערמונית אצל גברים, הסמוכים לדופן האחורי של החלחולת. ערך מורחב – טחורים טחורים (Hemorrhoids) הם צבירים גדולים או כואבים במיוחד של כלי דם הממוקמים באזור פי הטבעת. לרוב, הם באים לידי ביטוי כדימום אדום מבריק על משטח צואה, על נייר טואלט או באסלה. מחלות טחורים נפוצות מאוד בארצות המתועשות, ונגרמות פעמים רבות ממחסור בסיבים תזונתיים ומים, מאכילה מרובה של סוכרים וסידן, או ישיבה ממושכת וחוסר פעילות גופנית. אצל רוב האנשים מתחילים הטחורים להתפתח בשנות העשרים לחייהם, אך הסימפטומים אינם מובהקים עד העשור הרביעי לחיים. על פי הערכות שונות, כמחצית מהאנשים מעל גיל 50 סובלים ממחלת טחורים סימפטומטית ועד שליש מכלל אוכלוסיית ארצות הברית, כשיקוף למצב במדינות העולם המודרני, סובלים במידה מסוימת מטחורים. עכוז התעלה האנאלית חיץ הנקביים פתח ביב עצם העוקץ איטמות פי הטבעת - (מום מולד) מדיה וקבצים בנושא פי הטבעת בוויקישיתוף Martim de Albuquerque (1873). Notes and Queries. Original from the University of Michigan: Oxford University Press. pp. Page 119. Edward O'Reilly, John O'Donovan (1864). An Irish-English Dictionary. Original from Oxford University: J. Duffy. pp. Page 7.{{cite book}}: תחזוקה - ציטוט: שימוש בפרמטר authors (link) ד"ר יונת אשחר, שנהיה לראש!, במדור "מדע במבט-על" באתר של מכון דוידסון לחינוך מדעי, 5 בספטמבר 2021 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
גלוב

האם התכוונתם ל... תיאטרון הגלוב – תיאטרון שנבנה בשנת 1598 עבור להקת התיאטרון אליה השתייך ויליאם שייקספיר נעלי גלוב – חברת הנעלה המייצרת נעליים להחלקה על סקייטבורד ולגלישת גלים ברז גלוב – סוג של ברז ויסות המיועד בעיקר לגזים גלוב (אוניית לווייתנים) – אוניית לווייתנים מהמאה ה-19 גלוב (אריזונה) – עיר בארצות הברית עיתונים ששמם מכיל את המילה גלוב: גלוב (עיתון) – צהובון צפון אמריקאי הבוסטון גלוב – העיתון היומי הנפוץ ביותר בבוסטון ובניו אינגלנד, ארצות הברית גלוב אנד מייל – העיתון היומי הנפוץ ביותר בקנדה גלובוס (פירושונים)
הנרי נויפלד

הנרי נויפלד (13 במרץ 1923 - 15 בדצמבר 1986) היה קרדיולוג ורופא ישראלי, חתן פרס ישראל לרפואה וחבר האקדמיה הלאומית הישראלית למדעים. נויפלד נולד בלבובק שבפולין, וסיים את לימודיו האקדמיים ברפואה באוניברסיטת וינה בשנת 1948. בשנת 1951 סיים את תקופת התמחותו בקרדיולוגיה, ועלה לישראל. עם הגיעו, הצטרף נויפלד לצוות בית החולים תל השומר (לימים המרכז הרפואי ע"ש חיים שיבא - תל השומר), כשנה עבד במחלקה הפנימית ולאחר מכן עד שנת 1959 עבד כקרדיולוג. לאחר מכן הוא השתלם במרפאת מאיו שבמינסוטה בארצות הברית והיה עמית כבוד באוניברסיטת מינסוטה. בשנת 1961 הוא שב לישראל וכעבור שנה ייסד את המכון לחקר הלב בבית החולים תל השומר, והיה מנהלו הראשון. במכון פעל למיסוד בקרדיולוגיה כענף עצמאי, עסק בהפרדת האנגיוגרפיה ממחלקת הרנטגן ובשנת 1968 היה ממקימי היחידה לטיפול נמרץ. במקביל לפעילותו המעשית, כיהן נויפלד לאורך השנים כמדען הראשי של משרד הבריאות וכפרופסור וראש הקתדרה לקרדיולוגיה על שם חיים שיבא בבית הספר לרפואה של אוניברסיטת תל אביב. הוא השתתף בהנהלת האוניברסיטה, ישב במספר ועדות מקצועיות והיה חבר סנאט האוניברסיטה. כמו כן היה נויפלד פעיל באגודות מקצועיות, שימש נשיא האיגוד הקרדיולוגי בישראל, נשיא האיגוד הקרדיולוגי האסיאתי-פסיפי, נשיא ההתאחדות הקרדיולוגית הבינלאומית (שש שנים) ונשיא מייסד של האגודה הבינלאומית לתרופות קרדיו-ווסקולריות. נויפלד כיהן גם כיו"ר הנהלת האגודה המדעית ארצות הברית-ישראל וכיהן כסגן יו"ר המועצה לקרדיולוגיה קלינית במסגרת ההתאחדות הקרדיולוגית הבינלאומית. נוסף לכך הוא היה פעיל במסגרת ארגון הבריאות העולמי והשתתף בצוותי הארגון שפעלו למיגור מחלות לב ולמקרי חירום הנוגעים למחזור הדם. בקשריו המקצועיים הבינלאומיים ראה נויפלד חשיבות לקידום מעמדה של מדינת ישראל. נויפלד היה חתן פרס ישראל לרפואה לשנת 1985, חבר האקדמיה הלאומית הישראלית למדעים משנת 1984, חבר כבוד באיגודי קרדיולוגיים במדינות שונות (בהן ארצות הברית, ניו זילנד, אוסטרליה, פורטוגל, בריטניה, גרמניה ומקסיקו) ובמועצה לקרדיולוגיה קלינית, וחתן חמיה פרסים על הרצאות מיוחדות. במהלך שנות פעילותו, התפרסמו על ידו עשרה ספרים מקצועיים ונכתבו כ-400 מאמרים, בהם עבור ה-Cardiovascular Drugs and Therapy Journal שהוא נמנה בין עורכיו המייסדים. בהיותו מייסד המכון לחקר הלב היו מחקריו בעלי אופי ראשוני ובעלי חשיבות בתחום, ובהם פרסומיו בשנים הראשונות לפעילות המכון על שינויים בעורקים כליליים אצל ילדים ומחקר ארצי על פקידי ממשלה שערכו במכון בדיקות שגרתיות. מתלמידיו : פרופ' יחזקאל קישון ופרופ' אלכסנדר בטלר. הנרי נויפלד(הקישור אינו פעיל) ב-Cardiovascular Drugs and Therapy Journal היסטורית מכון הלב באתר בית החולים שיבא הנרי נויפלד באתר האקדמיה הלאומית הישראלית למדעים
נבון

האם התכוונתם ל... נבון – אדם חכם האדם הנבון – מין בסוג אדם, הכולל את תת המין האדם המודרני החי כיום בית נבון ביי – בית מגורים דו קומתי, שהוקם בשנת 1869 בירושלים אישים אריה נבון – צייר ורשם, הקריקטוריסט הראשון ביישוב, מעצב תפאורות, אמן קומיקס ומאייר ספרים וחתן פרס ישראל באמנויות הבמה בנימין נבון – דיפלומט ישראלי, שגריר ישראל בגרמניה דב נבון – שחקן וקומיקאי ישראלי דוד נבון – פרופסור לפסיכולוגיה באוניברסיטת חיפה, חתן פרס ישראל במדעי החברה וחבר האקדמיה הלאומית הישראלית למדעים דורון נבון – אמן לחימה ישראלי טלי נבון – אמנית ציור, וידאו ומיצב ישראלית יוסף נבון – בנקאי, איש עסקים ואיש ציבור בירושלים בשלהי התקופה העות'מאנית יצחק נבון – נשיאה החמישי של מדינת ישראל אופירה נבון – אשת נשיא המדינה החמישי, יצחק נבון יצחק אליה נבון – משורר ומלחין יהודי מיכאל נבון – תת-אלוף בצה"ל, היועץ הכספי לרמטכ"ל מרדכי נבון – מפיק קולנוע ישראלי, מייסד חברת "סרטי גבע" רותי נבון – זמרת פופ ישראלית שבלטה בארץ בעיקר במהלך שנות ה-70 רבנים אפרים נבון – פוסק ודיין. נודע בחיבורו "מחנה אפרים", הנסוב סביב ה-משנה תורה לרמב"ם בנימין מרדכי נבון – רב ומקובל ארץ-ישראלי מהמאה ה-19 גד נבון – הרב הצבאי הראשי השלישי של צה"ל חיים נבון – רב ואיש תקשורת, משתייך לחוגי הציונות הדתית יהודה נבון – רב ארצישראלי באמצע המאה ה-19, מחליפו בתפקיד הראשון לציון של הרב יונה משה נבון יהודה נבון – רב תושב קושטא, מחבר "קריית מלך רב" יונה נבון – רב בירושלים במאה ה-18, שד"ר ומחבר הספר "נחפה בכסף", רבו של החיד"א. סביו של הראשון לציון, רבי יונה משה נבון יונה משה נבון – הראשון לציון באמצע המאה ה-19 יצחק נבון – (תצ"ג-תקמ"ז), רב יליד קושטא, מחבר "דין אמת", בנו של רבי יהודה נבון מקושטא
שרלין טילטון

שרלין ל. טילטון (באנגלית: Charlene L. Tilton; ‏נולדה ב־1 בדצמבר 1958) היא שחקנית טלוויזיה אמריקנית, הידועה בגילום דמותה של "לוסי יואינג" בסדרת הטלוויזיה דאלאס. טילטון נולדה בסן דייגו, קליפורניה. אמה, קת'רין הייתה מזכירה. היא החלה את דרכה במשחק בגיל צעיר. בגיל 15 הופיעה בפרסומת לבגדים ביפן, שבה השתתף גם רינגו סטאר. מאמצע שנות ה-70 חיפשה את דרכה כשחקנית בהופעות בסדרות טלוויזיה כ"ימים מאושרים" בתפקידי אורח, והופיעה בתפקיד זעיר בסרטו של ג'ון מיליוס, "יום רביעי הגדול". בשנת 1978 התקבלה לצוות שחקני הסדרה "דאלאס", בה שיחקה את תפקיד "לוסי יואינג", בתו של גארי יואינג, הבן האמצעי במשפחה, והכבשה השחורה. גארי עזב את דאלאס (העיר והסדרה) וגר בלוס אנג'לס (שם כיכב בסדרה משלו בשם נוטס לנדינג, בה הופיעה טילטון בתפקיד "לוסי יואינג" בפרק אחד), ולוסי גדלה בחווה המשפחתית עם סבה, סבתה ודודיה. דמותה של לוסי עברה קשיים רבים בעונות הרבות בהן הופיעה בסדרה. בין היתר נישאה לסטודנט לרפואה בשם מיטש קופר והתגרשה ממנו כעבור שנה, נחטפה על ידי צלם פסיכופת וניצלה ברגע האחרון, עברה הפלה, שוב נישאה לקופר והתגרשה שוב. טילטון הופיעה בסדרה בין השנים 1978 - 1985, ושוב בין השנים 1988–1990 ושיחקה ביותר ממאתיים פרקים. בשנת 1990, כשעזבה את הסדרה, עזבה גם דמותה "לוסי" את דאלאס, ועברה לגור בלונדון. הדמות לא הופיעה בעונה האחרונה של הסדרה, כמו גם בסרטי ההמשך "דאלאס: שובו של ג'יי אר" ו"דאלאס: מלחמת בני יואינג". בין השנים 2012-2014 שבה לשחק את דמותה של לוסי יואינג במספר פרקים בריבוט של "דאלאס" ברשת TNT לצד צוות השחקנים המקורי, כולל בפרק הלוויה של ג'יי. אר יואינג. הסדרה הייתה הצלחה בינלאומית. בשנת 1984 הגיע שיר ששרה טילטון בשם "Ces't La Vie" למקום הראשון במצעד הפזמונים בגרמניה, אך להצלחה זו לא היה המשך. טילטון הייתה פופולרית ביותר בישראל. בשנות ה-80 שיווקה חברת "הוד לבן" נקניקייה בשם "מיס לוסי", שהייתה אמורה להיות אמריקנית, קצרה ועסיסית כטילטון, שקומתה 1.50 מ'. המותג זכה להצלחה, ובשנת 2008 החליטה חברת "עוף טוב" שהיא בעלת השליטה ב"הוד לבן" לחדשו לרגל חגיגות השישים למדינת ישראל. לאחר דאלאס, הופיעה טילטון בתפקידי אורח רבים בסדרות טלוויזיה, אם כשחקנית, אם כאורחת המזוהה בשמה, ולעיתים אף בתוכניות ריאליטי כ"החווה" גרסה בריטית של האח הגדול המתרחשת בחווה. סדרת תשדירי פרסומת בהם פרסמה מכשיר לעיצוב הגוף בשם "אבדומינייזר", זכתה לתשומת לב בתחילת שנות ה-90 והסדרה "נשואים פלוס" הקדישה למכשיר זה פרק, בו לעגה למכשיר, ובו הופיעה טילטון בתפקיד עצמה. כן הופיעה בתפקיד עצמה בסרט "דיקי רוברטס: ילד פלא" משנת 2003. הסרט קיבץ בסצנת הסיום דמויות רבות של "ילדי פלא" טלוויזיוניים, שבגרו, ולא הצליחו לשחזר את הקריירה שהייתה להם כילדים, לשיר בו ביקשו הילדים שבגרו לשוב לתהילת עברם. בין השחקנים ששרו את השיר נראית בבירור טילטון, שהייתה בת 45 בעת צילומי הסרט. טילטון הייתה נשואה לזמר הקאנטרי ג'וני לי (אנ') בין 1982 ל-1984, מנישואים אלו נולדה בת בשם צ'ריש, שאף היא שחקנית. לאחר מכן הייתה נשואה לדומניק אלן בין 1985 ל-1992. מדיה וקבצים בנושא שרלין טילטון בוויקישיתוף אתר האינטרנט הרשמי של שרלין טילטון שרלין טילטון, ברשת החברתית אקס (טוויטר) שרלין טילטון, במסד הנתונים הקולנועיים IMDb (באנגלית) שרלין טילטון, באתר AllMovie (באנגלית) שרלין טילטון, באתר Rotten Tomatoes (באנגלית) שרלין טילטון, במסד הנתונים הקולנועיים KinoPoisk (ברוסית) שרלין טילטון, באתר MusicBrainz (באנגלית) שרלין טילטון, באתר Discogs (באנגלית)
הסכם פורטסמות'

הסכם פורטסמות' (באנגלית: Treaty of Portsmouth), אשר נחתם ב-5 בספטמבר 1905, סיים באופן רשמי את מלחמת רוסיה–יפן. ההסכם נחתם לאחר משא ומתן שהתנהל במספנות הצי בפורטסמות', על גבול מדינת מיין וניו המפשייר בארצות הברית. לניהול השיחות שקדמו לחתימת ההסכם הגיעו שני נציגים מכל צד: סרגיי ויטה ורומן רוזן מרוסיה וקומורה ז'וטרו וטקהירה קוגורו מיפן. דיפלומטים נוספים משתי המדינות שהו במלון ונטוורת', בעיירה ניו קסל הסמוכה (שם נחתם ההסכם). על פי ההסכם, על יפן ורוסיה לפנות כוחותיהן ממנצ'וריה ולהשיב את השליטה בשטח לסין. אולם, ליפן הוענקה זכות חכירה לחצי האי ליאודונג (שבו פורט ארתור והעיר דאליין), וכן מסילת הרכבת הרוסית בדרום מנצ'וריה, עם גישה למשאביה האסטרטגיים. יפן אף קיבלה מרוסיה את חציו הדרומי של האי סחלין. אף שיפן קבלה בהסכם טריטוריה נכבדה, הישגיה אכזבו את הציבור היפני, אשר ציפה כי תעמוד על דרישותיה הראשוניות לקבל לידה את כל האי סחלין וכן פיצוי כספי. אכזבת הציבור היפני הובילה למהומות היביה, וב-7 בינואר 1906 נפלה ממשלת יפן בראשות קצורה טארו. תאודור רוזוולט, נשיא ארצות הברית, שימש כמתווך בשיחות ועל תרומתו להסכם קיבל בשנת 1906 פרס נובל לשלום. בשנת 2005 צוין יובל המאה להסכם פורטסמות' בסדרת אירועים חגיגיים שנערכו במספנות הצי האמריקאי, בנוכחות דיפלומטים משתי המדינות. מדיה וקבצים בנושא הסכם פורטסמות' בוויקישיתוף נוסח הסכם פורטסמות' הסכם פורטסמות', באתר אנציקלופדיה בריטניקה (באנגלית)
נמר (פירושונים)

האם התכוונתם ל... נמר – מין בסוג פנתר. על תת המינים שלו נמנים: נמר אפריקאי נמר אמור או נמר סבירי נמר אנטולי נמר המדבר נמר ברבארי נמר פרסי נמר הודי נמר הודו-סין נמר ג'אווה נמר צפון-סין נמר סיני נמר סרי-לנקה נמר זנזיבר נמר (מטוס) – מטוס קרב שפותח בתעשייה האווירית לישראל בשלהי שנות ה-80 ותחילת שנות ה-90 נגמ"ש מרכבה – נגמ"ש בצה"ל המכונה "נמ"ר" נמר של נייר – ביטוי הנמרים – מיליציה בלבנון "נמרים" במלחמת ההתשה – כינוי לקציני מילואים ותיקים שהתנדבו לשרת במעוזי קו ברלב במלחמת ההתשה נחל נמר – אחד מיובליו של נחל בצת
גלעד (פירושונים)

האם התכוונתם ל... הגלעד – כינויו של חבל ארץ בארץ ישראל המזרחית, בתחומו ישבו הערים המקראיות יבש גלעד ורמות גלעד ירושלים – שם מקראי לירושלים (ירמיהו כ"ב) גלעד (קיבוץ) – קיבוץ של התק"ם ברמת מנשה גַּלְעֵד – אנדרטה, פסל סביבתי, מיצג או מבנה שמטרתו היא להנציח אישים חשובים, מאורעות היסטוריים וכדומה אתר הגַּלְעֵד – אתר קבורה זמני של חללי הרובע היהודי בתש"ח גלעד (בית חולים) – בית חולים ליולדות בתל אביב הקטנה (נקרא גם פוחובסקי) גלעד (כתב עת) – כתב עת לתולדות יהודי פולין רפובליקת גלעד – מדינה בדיונית המתוארת ברומאן מעשה השפחה אישים ששמם גלעד: גלעד בן מכיר בן מנשה בן יוסף, סבו של צלפחד, אביהן של בנות צלפחד גלעד שליט חייל שנחטף לעזה ותמורת חזרתו שוחררו אלפי מחבלים ששבו לפגוע ביהודים אישים ששם משפחתם הוא גלעד: אבירם גילעד תת-אלוף (בדימוס) בצה"ל אברי גלעד – איש בידור ישראלי איתן גלעד – איש צבא ישראלי בדרגת אלוף-משנה בועז גלעד – קצין משטרה ישראלי זרובבל גלעד – משורר עברי טל גלעד – תסריטאי וסופר ישראלי יהודה גלעד – חבר כנסת מטעם העבודה-מימד יעקב גלעד – פזמונאי ומפיק מוזיקלי ישראלי עמוס גלעד – לשעבר ראש האגף הביטחוני-מדיני במשרד הביטחון וממלא מקום מתאם פעולות הממשלה בשטחים עמוס גלעד (אתלט) – אתלט ישראלי, ייצג את ישראל באולימפיאדת טוקיו (1964) שלמה גלעד – אדריכל ישראלי גיליאד סיאנסז – חברת תרופות אמריקאית אישים ששמם הפרטי הוא גלעד
איסט ריבר

האיסט ריבר (באנגלית: The East River; מילולית: הנהר המזרחי) הוא מצר ים בשטח העיר ניו יורק המחבר בין מפרץ ניו יורק העליון למצר לונג איילנד. המצר מפריד בין לונג איילנד (הרבעים ברוקלין וקווינס) לבין האי מנהטן ורובע הברונקס. חלק ניכר מהסחורות המגיעות לעיר ויוצאות ממנו עובר דרך האיסט ריבר: אם בדרכן צפונה דרך הארלם ריבר לנהר הדסון וממנו, או בדרכן מזרחה אל מצר לונג איילנד ומשם לשווקים באזור, או לאוקיינוס האטלנטי ולשווקים רחוקים יותר. האיסט ריבר הוא גם נתיב לתיירות. את המצר חוצים שמונה גשרים: (מצפון לדרום) גשר ת'רוגס נק גשר ברונקס וייטסטון גשר הל גייט גשר רוברט פ. קנדי גשר האי רוזוולט גשר קווינסבורו גשר ויליאמסבורג גשר מנהטן גשר ברוקלין שלוש עשרה מנהרות חוצות את איסט ריבר. שתיים מהן - מנהרת ברוקלין בטרי ומנהרת קווינס מידטאון מאפשרות תנועת כלי רכב. מנהרה אחת משמשת את הרכבות המגיעות לתחנת פנסילבניה, ועשר הנותרות הן מנהרות הרכבת התחתית של ניו יורק. באיסט ריבר יש מספר איים: החלק העליון: רייקרז איילנד נורת' ברד'ר סאות' ברד'ר החלק התחתון: הוורד והאי רנדל (אוחדו על ידי מילוי הים) האי רוזוולט או תאנט (בעבר נקרא "בלמונט") מדיה וקבצים בנושא איסט ריבר בוויקישיתוף איסט ריבר, באתר אנציקלופדיה בריטניקה (באנגלית) אמנון דירקטור, בריכת השחייה שרוצה לנקות את הנהר בניו יורק, באתר וואלה, 26 ביולי 2021 Turning New York City’s Rivers into Highways, We Build Value.com, 26/09/2018 Heliports, NYC/EDC - Transportation
ניקוד שומרוני

הניקוד השומרוני הוא ניקוד המשמש בכתבי יד עתיקים של התורה בנוסחה השומרוני, וכן בכתבי יד של סידורי תפילה שומרוניים. משערים שזמן יצירתו הוא בסביבות המאה ה-10. מערכת הסימנים השומרונית לא הגיעה לרמת האחידות והסדירות המאפיינים את הניקוד הטברני, הסורי או הערבי: אין כתבי יד המנוקדים ניקוד מלא, ולאותם סימנים יש בכתבי יד שונים משמעות שונה. מחקר מערכת הניקוד השומרונית עדיין בראשיתו, ועיקר תיאורו נעשה על ידי זאב בן חיים באמצע המאה ה-20. ייחודי לניקוד השומרוני הוא "פתח האחווה" (فتح اخا). סימן זה מופיע רק לפני האותיות א', ח' ו-ע', ויש לו שלוש וריאציות גרפיות: קו מאוזן, צמד האותיות הערביות عا (עא), והאות הערבית ع (ע). סימנים אלו מציינים שיש לפתוח את המילה בהברה [ʕa]. הצורך בסימן ניקוד זה נובע מהעובדה, שבהגייה השומרונית האותיות ה', א', ח' ו-ע' נהגות בדרך כלל כמו א' בעברית ([ʔ]). עבור המקרים היוצאים מן הכלל, שבהן האותיות ה', א', ח' ו-ע' נהגות כמו ע' בעברית ([ʕ]), נוצר סימן ניקוד מיוחד. זאב בן חיים, "הניקוד השומרוני", תרביץ כ (תש"י), עמ' 224-215. מייקל אוורסון ומרק שולסון, מאמר מפורט על הניקוד השומרוני
טואול סלנג

טוּאול סלנג (בקמרית: ទួលស្លែង) הוא כלא ששימש לעינוי והוצאה להורג של מתנגדי משטר הקמר רוז' בקמבודיה בשנים 1975-1979. הכלא ידוע גם בתור S-21 (כלא ביטחוני מספר עשרים ואחת). ההערכה היא שבמהלך תקופת שלטון הקמר רוז' נכלאו במקום כ-17,000-16,000 אסירים. כולם, למעט ניצולים בודדים, הוצאו להורג. כלא הטואול סלנג הוקם בתוך מבנה בית ספר ישן בשכונת מגורים בפנום פן. בדומה לבתי ספר רבים, הוא בנוי ממספר בניינים בני עד שלוש קומות, שביניהם חצר פנימית רחבה בה עדיין נותרו חלק מהמתקנים ששימשו את בית הספר. באותה התקופה, פנום פן הייתה עיר רפאים כמעט ריקה לחלוטין מאנשים, משום שכל האוכלוסייה הוגלתה על ידי הקמר רוז' לאזורים הכפריים של המדינה. בדרך כלל ההוצאות להורג לא בוצעו בשטח הכלא עצמו, אלא בשטח בשולי פנום פן שכונה בשם "שדות הקטל". מתקן זה סווג כסודי ביותר. על מנת לשמור על חשאיותו וכדי למנוע הדלפות ממה שהתרחש שם, נהגו השלטונות להוציא להורג מדי פעם אף את החיילים ששמרו על המתקן, באמתלות שונות של בגידה ושיתוף פעולה עם ה-CIA. על פי התיעוד הכתוב שנותר בכלא, מסתבר שנערכו בכלא ניסויים רפואיים באסירים. צמרת הקמר רוז' הייתה חשדנית ביותר. גם מי שנחשד בחשד קל בחוסר נאמנות, הואשם ב"התנגדות למשטר" והיה עלול לעבור מסכת של התעללויות ואף להיות מוצא להורג. בדרך כלל האסירים הוצאו להורג רק לאחר שנגבתה מהם הודאה בה הם הודו בפשעים שביצעו כביכול. בדרך כלל פרק הזמן המרבי שנדרש לאסיר להודות ב"אשמה" היה כחמישה שבועות של עינויים. זה גם היה זמן השהות הממוצע בכלא מרגע ההגעה ועד לרגע ההוצאה להורג. ממי שהודה נחסכו העינויים, אך לא ההוצאה להורג. אסירים רבים ניצלו את האפשרות הזאת על מנת לחסוך מעצמם את העינויים. כמעט כל אסיר שהגיע צולם והוכן עבורו תיק חקירה. תיק זה הכיל את צילום האסיר, את פרטי החקירה והעונשים שהוטלו עליו וכן את פרטי "הודאתו" של האסיר. טואול סלנג היה הכלא היחיד, מבין עשרות בתי הכלא ברחבי המדינה, שהתבצעה בו פעולת תיעוד כה מסודרת. שעות מספר לפני נפילת השלטון ניסה מנהל כלא S21 להשמיד את הראיות הכתובות והמצולמות, אך הוא הספיק להשמיד רק חלק קטן מהן. בכלא S21 שוכנו האסירים "המיוחסים" ביותר. הם היו בדרך כלל בשר מבשרו של המשטר ונחשדו בחוסר נאמנות. חשדנותו הרבה של המשטר גרמה לכך שמספר גדול של קציני צבא בכירים הואשמו בבגידה ונשלחו לטואול סלנג. כמעט בכל המקרים מעצרו של אדם גרר מעצר מיידי של כל בני משפחתו ומקורביו. כיום משמש המבנה כמוזיאון לתיעוד זוועות משטר הקמר רוז' בקמבודיה ולפעילות המקום ככלא ומתקן עינויים. קאנג קק לאו (הידוע בכינוי דוץ'), שניהל את בית הכלא מטעם הקמר-רוז', הועמד לדין בשנת 2008, ובכך היה אחד הבודדים שהועמדו לדין מקרב המשטר. מדיה וקבצים בנושא טואול סלנג בוויקישיתוף אתר האינטרנט הרשמי של טואול סלנג טואול סלנג, ברשת החברתית אקס (טוויטר) אתר המכיל הרבה מאוד מהתמונות והמסמכים שנמצאו בכלא טואול-סלנג אחרי נפילת שלטון הקמר רוז' סוכנויות הידיעות, תליין הקמר רוז': מגיע לי העונש הכבד ביותר, באתר ynet, 12 באוגוסט 2009 AP, ניצול התעללות הקמר רוז' התייפח: היינו כמו חיות, באתר ynet, 29 ביוני 2009 AP, תליין הקמר רוז': רצחנו תינוקות מחשש לנקמה, באתר ynet, 8 ביוני 2009